smcproject/ml-wiki-sentences huggingface dataset:
ഈ തിരഞ്ഞെടുപ്പിന്റെ അഭിപ്രായ സർവേയിൽ ഒബാമ കോടീശ്വരനായ ബ്ലെയർ ഹളിനും ഇല്ലിനോയിയുടെ ചെലവ് പരിശോധകനായിരുന്ന ഡാൻ ഹൈൻസിനും പിറകിലായിരുന്നു.
എന്നാൽ കുടുംബ പീഡയുടെ പേരിൽ ഹളിന്റെ ജനങ്ങളുടെ ഇടയിലുള്ള വിശ്വാസം നഷ്ടപ്പെടുകയായിരുന്നു.
ഒബാമയുടെ സ്ഥാനാർത്ഥിത്വം ഉറപ്പിച്ചത് ഷിക്കാഗോ മേയറായിരുന്ന ഹാരൊൾഡ് വാഷിംഗ്ടണും യൂ.എസ്. സെനറ്റർ ആയിരുന്ന പോൾ സൈമൺ അടക്കമുള്ളവർ പ്രത്യക്ഷപ്പെട്ട പരസ്യങ്ങളും പോൾ സൈമണിന്റെ പുത്രിയുടെ സഹായവും ഷിക്കാഗോ ട്രിബ്യൂണിലും ഷിക്കാഗോ സൺ‌റ്റൈംസിലും വന്ന രാഷ്ട്രീയ വാർത്തകളും ആയിരുന്നു.
ഏഴ് സ്ഥാനാർത്ഥികളുടെ ഇടയിൽ നിന്ന് ഒബാമക്ക് 52% ശതമാനം വോട്ടുകൾ ലഭിച്ചു.
അതിന് ശേഷം റിപ്പബ്ലിക്കൻ സ്ഥാനാർത്ഥിയായ ജാക്ക് റായനെതിരെയാണ് മത്സരിച്ചത്.
പക്ഷേ ചില ലൈഗിക അപവാദങ്ങൾ കാരണം റായൻ തന്റെ സ്ഥാനാത്ഥിത്വം പിൻ‌വലിച്ചു.
എങ്കിലും തിരഞ്ഞെടുപ്പിന് മൂന്ന് മാസം മാത്രമുള്ളപ്പോൾ റിപ്പബ്ലിക്കൻ സ്ഥാനാർത്ഥിയായി അലൻ കീയ്സ് സ്ഥാനാർത്ഥിത്വം ഏറ്റെടുത്തു.
എന്നാൽ തിരഞ്ഞെടുപ്പിൽ ഒബാമക്ക് 70% വോട്ടും ലഭിച്ചു.
അലൻ കീയ്സിനാവട്ടെ 27% വോട്ടേ ലഭിച്ചുള്ളു.
സെനറ്റ് ജീവിതം
രണ്ടായിരത്തിയഞ്ച് ജനുവരി നാലാം തിയതി ഒബാമ ഇല്ലിനോയിയുടെ സെനറ്റർ ആയി പ്രതിജ്ഞയെടുത്തു.
പ്രസിഡ്ന്റ് തിരഞ്ഞെടുപ്പ് പ്രചരണം ഒബാമ / ബൈഡൻ പ്രസിഡന്റ് തിരഞ്ഞെടുപ്പ് പ്രചരണം
2007 ഫെബ്രുവരിയിൽ ഇല്ലിനോയിലെ സ്പ്രിങ്ഫീല്ഡിലുള്ള ഓൾഡ് സ്റ്റേറ്റ് ക്യാപ്പിറ്റൊൾ കെട്ടിടത്തിൽവച്ച്, ഒബാമ 2008-ൽ നടക്കുവാൻ പോകുന്ന അമേരിക്കൻ പ്രസിഡന്റ് തിരഞ്ഞെടുപ്പിലെ സ്ഥാനാർത്ഥിത്വം പ്രഖ്യാപിച്ചു.
ഇല്ലിനോയിലെ തന്റെ സെനറ്റ് ജീവിതത്തെക്കുറിച്ച് പരാമർശിച്ചതിന്  ശേഷം തന്റെ സ്ഥാനാർത്ഥിത്വത്തെ എബ്രാഹം ലിങ്കന്റെ ഹൗസ് ഡിവൈഡഡ് പ്രസംഗവുമായി താരതമ്യപ്പെടുത്തിക്കൊണ്ടാണ് ഒബാമ തന്റെ സ്ഥാനാർത്ഥിത്വം പ്രഖ്യാപിച്ചത്.
ഒബാമയുടെ പ്രചരണപരിപാടിക്ക് 2007-ന്റെ മധ്യത്തോടെതന്നെ 58 മില്യൺ അമേരിക്കൻ ഡോളർ സംഭാവനയായി ലഭിക്കുകയുണ്ടായി.
ഇത് അമേരിക്കൻ പ്രസിഡന്റ് തിരഞ്ഞെടുപ്പിന്റെ ചരിത്രത്തിലെ തന്നെ ഏറ്റവും വലിയ ധനശേഖരണവും(ആദ്യ ആറുമാസത്തിൽ) മറ്റ് സ്ഥാനര്ത്ഥികൾക്ക് ലഭിച്ചതിൽനിന്ന് വളരെ അധികവുമായിരുന്നു.
പുസ്തകങ്ങൾ Graff, Garrett.
" The Legend of Barack Obama ", Washingtonian , November 1, 2006.
Retrieved on 2008-01-14.
Curry, Jessica.
" Barack Obama: Under the Lights ", Chicago Life , Fall 2004.
Lizza, Ryan.
" Above the Fray Archived 2008-04-11 at the Wayback Machine ", GQ , September 2007.
Koltun, Dave (2005) "The 2004 Illinois Senate Race: Obama Wins Open Seat and Becomes National Political “Star”" in "The Road to Congress 2004" Editors: Sunil Ahuja ( Youngstown State University ) and Robert Dewhirst ( Northeast Missouri State University ), Nova Science Publishers , Haupauge, New York, Binding: Hardcover Pub.
Date: 2005, ISBN 1-59454-360-7 MacFarquhar, Larissa.
" The Conciliator: Where is Barack Obama Coming From? "
, New Yorker , May 7, 2007.
Mundy, Liza.
" A Series of Fortunate Events ", The Washington Post Magazine , August 12, 2007.
Wallace-Wells, Ben.
" Destiny's Child Archived 2009-05-02 at the Wayback Machine ", Rolling Stone , February 7, 2007.
Zutter, Hank De.
" What Makes Obama Run? Archived 2009-04-01 at the Wayback Machine ", Chicago Reader , December 8, 1995.
അവലംബം പുറത്തേക്കുള്ള കണ്ണികൾ Barack Obama വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് ഔദ്യോഗിക സൈറ്റുകൾ President Barack Obama Archived 2009-01-22 at the Wayback Machine 2008 U.S. presidential campaign site Site directory Barack Obama Presidential Inaugural Address Archived 2009-01-23 at the Wayback Machine മാധ്യമങ്ങളിൽ The ChangeDotGov YouTube Channel The BarackObamadotcom YouTube Channel FACTBOX: Barack Obama, Democratic President-elect ( Reuters , November 5, 2008) Ongoing news coverage from the Chicago Sun-Times Archived 2009-01-20 at the Wayback Machine , Chicago Tribune , The Guardian
ബലദേവാനന്ദ സാഗര ഇംഗ്ലീഷ് വിലാസം https://ml.wikipedia.org/wiki/Baldev_Anand_Sagar
സംസ്കൃത പണ്ഡിതനും പത്രപ്രവർത്തകനും ആകാശവാണിയിലും ദൂരദർശനിലും സംസ്കൃതവാർത്താ അവതാരകനുമാണ് ബലദേവാനന്ദ സാഗര .
ബൽദേവ് ആനന്ദ് സാഗർ എന്നും പേർ എഴുതുന്നു.
അർജുൻ ഭായിയുടേയും ദുഗ്ദേശ്വരി ദേവിയുടെയും മകനായി 1951 ൽ ഗുജറാത്തിൽ ജനനം.
സംസ്കൃതത്തിൽ ശാസ്ത്രി ബിരുദം നേടി.
ഡൽഹി ഹിന്ദു കോളേജിൽ നിന്ന് ബിരുദാനന്തര ബിരുദവും ഡൽഹി സർവകലാശാലയിൽ നിന്ന് എം.ഫിലും കരസ്ഥമാക്കി.
കുറച്ചു കാലം കാൺപൂരിൽ അദ്ധ്യാപകനായി ജോലിചെയ്തു.
ഭാര്യ ഷൈലജ ഡൽഹി ആകാശാവണിയിൽ ഹിന്ദി വാർത്താവതരാകയാണ്.
സംസ്കൃതവാർത്തവായന
1974-ൽ ആൾ ഇന്ത്യാറേഡിയോ സംസ്കൃത വാർത്താപ്രക്ഷേപണം ആരംഭിച്ചതുമുതൽ ബലദേവാന്ദ സാഗര അവിടെ വാർത്താവതരകനാണ്.
1994 ൽ ദൂരദർശൻ സംസ്കൃതവാർത്ത പ്രക്ഷേപണം തുടങ്ങിയപ്പോൾ  അവിൽടെയും അദ്ദേഹം വാർത്താവതാരകനായി.
ബഷീർ സാഹിത്യ പുരസ്കാരം
വൈക്കം മുഹമ്മദ് ബഷീറിന്റെ സ്മരണാർഥം നൽകുന്ന പുരസ്‌കാരമാണ് ബഷീർ സാഹിത്യ പുരസ്കാരം .
തലയോലപ്പറമ്പിലെ വൈക്കം മുഹമ്മദ് ബഷീർ സ്മാരക ട്രസ്റ്റ് ഏർപ്പെടുത്തിയതാണ് ഇത്.
മലയാള സാഹിത്യത്തിലെ വിവിധ ശാഖകളിലെ ഏറ്റവും മികച്ച കൃതിക്ക് നൽകുന്ന അവാർഡാണിത്.
50,000 രൂപയും പ്രശസ്തിപത്രവും സി. എൻ. കരുണാകരൻ രൂപകൽപ്പന ചെയ്ത ശിൽപ്പവും  അടങ്ങുന്ന പുരസ്‌കാരം, 2008 മുതൽ തുടർച്ചയായി  നൽകിവരുന്നുണ്ട്.
ബഷീറിന്റെ ജന്മദിനമായ ജനുവരി 21നാണ് പുരസ്‌കാരദാനം .
പുരസ്കാരജേതാക്കൾ
ബഷീർ സാഹിത്യ പുരസ്കാരം ലഭിച്ചവരുടെ പട്ടിക (2008 മുതൽ) .
ക്രമനമ്പർ വർഷം പേര്‌ കൃതി ഇനം 1 2008 എൻ. പ്രഭാകരൻ തിരഞ്ഞെടുത്ത കഥകൾ കഥകൾ 2 2009 റഫീഖ് അഹമ്മദ് അലമാര കവിത 3 2010 സാറാ ജോസഫ് ഊരു കാവൽ നോവൽ 4 2011 ബി രാജീവൻ വക്കുകളും വാസ്തുക്കളും വിമർശനം 5 2012 എൻ.എസ്. മാധവൻ എന്റെ പ്രിയപെട്ട കഥകൾ കഥകൾ 6 2013 ആറ്റൂർ രവിവർമ്മ ആറ്റൂർ കവിതകൾ കവിത 7 2014 സുഭാഷ് ചന്ദ്രൻ മനുഷ്യനു ഒരു ആമുഖം നോവൽ 8 2015 കൽപ്പറ്റ നാരായണൻ കവിതയുടെ ജീവചരിത്രം വിമർശനം 9 2016 അഷിത അഷിതയുടെ കഥകൾ ചെറുകഥകൾ 10 2017 സെബാസ്റ്റ്യൻ പ്രീതി ശരീരം കവിതകൾ 11 2018 വി.ജെ. ജെയിംസ് നിരീശ്വരൻ നോവൽ 12 2019 ടി. പത്മനാഭൻ മാരായ കഥകൾ 13 2020 എം. കെ. സാനു അജയ്യതയുടെ അമര സംഗീതം സാഹിത്യ നിരൂപണം 14 2021 സച്ചിദാനന്ദൻ ദുഖം എന്ന വീട് കവിതകൾ 15
16 2022
2023 എം. മുകുന്ദൻ
E santhosh kumar നൃത്തം ചെയ്യുന്ന കുടകൾ
നരകങ്ങളുടെ ഉപമ നോവൽ അവലംബം ↑ ↑ ↑ ↑ ↑ ↑
ബാബു പള്ളാശേരി ഇംഗ്ലീഷ് വിലാസം https://ml.wikipedia.org/wiki/Babu_Pallassery
2021ലെ  കേരള സംഗീത  നാടക അക്കാദമി പുരസ്കാരം ലഭിച്ച കലാകാരനാണ്  ബാബു പള്ളാശേരി.
നാടകം (രചന, സംവിധാനം,അഭിനയം) വിഭാഗത്തിലെ മികവിനായിരുന്നു പുരസ്കാരം.
മോഹൻലാലിനെ നായകനാക്കി തമ്പി കണ്ണന്താനം സംവിധാനം ചെയ്ത മാന്ത്രികം ഉൾപ്പെടെ ധാരാളം സിനിമകൾക്കും തിരക്കഥ എഴുതി.
ഡാഡി, പൊന്നാരംതോട്ടത്തെ രാജാവ്, കാപ്പിരി തുരുത്ത് എന്നിവയാണ് അഭിനയിച്ച ചിത്രങ്ങൾ.
ഫെഫ്ക റൈറ്റേഴ്സ് യൂണിയൻ ജനറൽ സെക്രട്ടറി കൂടിയാണ് ബാബു പള്ളാശ്ശേരി.
2019ൽ നരി എന്ന ചിത്രം തിരക്കഥയെഴുതി സംവിധാനം ചെയ്തു.
നരി, ആഘോഷം, ലാളനം, കാഞ്ചനം, മാന്ത്രികം, സർഗ്ഗവസന്തം, ചുക്കാൻ, വെയിലും മഴയും, 3 വിക്കറ്റിന് 365 റൺസ് തുടങ്ങി ഇരുപതോളം ചിത്രങ്ങൾക്ക് തിരക്കഥ എഴുതിയിട്ടുണ്ട്.
സിനിമകൾ മാന്ത്രികം പുരസ്കാരങ്ങൾ കേരള സംഗീത  നാടക അക്കാദമി പുരസ്കാരം (2021) അവലംബം ↑
ബാബർനാമ ഇംഗ്ലീഷ് വിലാസം https://ml.wikipedia.org/wiki/Baburnama ബാബർനാമയിൽ ഉൾപ്പെടുത്തിയിട്ടുള്ള ദക്ഷിണേഷ്യയിലെ പക്ഷിമൃഗാദികളുടെ ചിത്രങ്ങൾ.
കാണ്ടാമൃഗത്തെ വേട്ടയാടുന്ന ചിത്രം ബാബർനാമയിൽ നിന്ന്
മുഗൾ സാമ്രാജ്യത്തിന്റെ സ്ഥാപകനായ ബാബറുടെ (1483–1530)സ്മരണകൾ പുസ്കരൂപത്തിലാക്കിയതാണ് ബാബർനാമ (Bāburnāma (Chagatai/പേർഷ്യൻ: بابر نامہ;´"Letters of Babur"; alternatively known as Tuzk-e Babri).
ബാബറിന്റെ പുസ്തകം എന്നാണ്‌ ബാബർനാമ എന്ന പേരിനർത്ഥം.
ആത്മകഥാപരമായ ഈ സൃഷ്ടി ചഗതായ് തുർക്കി ഭാഷയിലാണ് എഴുതപ്പെട്ടിട്ടുള്ളത്.
മുഗൾ സാമ്രാജ്യത്തിന്റെ മൂന്നാമത്തെ ചക്രവർത്തിയായ അക്‌ബറിന്റ ഭരണകാലത്ത് ഈ കൃതി പൂർണ്ണമായും പേർഷ്യൻ ഭാഷയിലേക്ക് പരിഭാഷപ്പെടുത്തിയിരുന്നു.
AH 998 (1589–90)കാലത്ത് മുഗൾ രാജസദസ്സിലെ അംഗമായ അബ്ദുൽ റഹിം ഖാൻ ആണ് ബാബർനാമ പേർഷ്യൻ ഭാഷയിലേക്ക് പരിഭാഷപ്പെടുത്തിത്,  വാഖിഅത്ത്-ഇ-ബാബുരി എന്നായിരുന്നു ആ പരിഭാഷയുടെ പേര്.
വിദ്യാസമ്പന്നനായ ബാബറിന്റെ ഓർമക്കുറിപ്പിൽ പ്രകൃതി, സമൂഹം, രാഷ്ട്രീയം, ധനതത്വശാസ്ത്രം എന്നിവയിലുള്ള തന്റെ നിരീക്ഷണങ്ങൾ കൃത്യമായി പ്രതിഫലിപ്പിക്കുന്നുണ്ട്.
പുസ്തകത്തിൽ തന്റെ ജീവിതവുമായി ബന്ധപ്പെട്ട സംഭവങ്ങൾക്കു പുറമെ താൻ ജീവിക്കുന്ന സ്ഥലത്തെ ചരിത്രവും ഭൂമിശാസ്ത്രവും അവിത്തെ സസ്യവർഗ്ഗങ്ങളും, ജന്തുവർഗ്ഗങ്ങളും താനുമായി ബന്ധമുള്ള ആളുകളുടേയും വിഷദ വിവരങ്ങൾ ഉൾപ്പെടുത്തിയിട്ടുണ്ട്.
ബാബർനാമ കൈയെഴുത്തുപ്രതിയിലെ ചിത്രങ്ങൾ An awards ceremony in the Sultan Ibrāhīm’s court before being sent on an expedition to Sambhal The first Mughal Emperor Babur.
A scene with peacocks and birds from the Baburnama A scene from the Baburnama.
Animals of Hindustan small deer and cows called gīnī, from Illuminated manuscript Baburnama (Memoirs of Babur) Illuminated Manuscript Baburnamah ഇതും കാണുക അക്ബർനാമ Tuzk-e-Jahangiri തിമൂർ അവലംബം കൂടുതൽ വായനയ്ക്ക് The Babur-nama in English (Memoirs of Babur) (1922) Volume 1 by Annette Susannah Beveridge on the Internet Archive The Babur-nama in English (Memoirs of Babur) (1922) Volume 2 by Annette Susannah Beveridge on the Internet Archive The Baburnama: Memoirs of Babur, Prince and Emperor , Zahir-ud-din Mohammad Babur, Translated, edited and annotated by Wheeler M. Thackston.
2002 Modern Library Palang-faack Edition, New York.
ISBN 0-375-76137-3 Babur Nama: Journal of Emperor Babur , Zahir Uddin Muhammad Babur , Translated from Chagatai Turkic by Annette Susannah Beveridge, Abridged, edited and introduced by Dilip Hiro.
(ISBN ) ISBN 978-0-14-400149-1 ; (ISBN ) ISBN 0-14-400149-7 .
– online version പുറത്തേക്കുള്ള കണ്ണികൾ Baburnama , at Washington University The Babur-nama in English (Memoirs of Babur) at Internet Archive
ബായാർ, കാസർഗോഡ്
കാസർഗോഡ് ജില്ലയിലെ മഞ്ചേശ്വരം താലൂക്കിൽപ്പെട്ട പൈവളികെ പഞ്ചായത്തിലെ ഒരു ഗ്രാമമാണ് ബായാർ .
കാസർഗോഡ് നഗരത്തിൽ നിന്ന് 31 കിലോമീറ്റർ വടക്ക് കിഴക്കായും ഉപ്പളയിൽ നിന്ന് 15 കിലോമീറ്റർ കിഴക്കായുമാണ് ബായാർ സ്ഥിതിചെയ്യുന്നത്.
2001 സെൻസസ് പ്രകാരം, 10412 ജനങ്ങളുണ്ട്.
അതിൽ  5259 പുരുഷന്മാരും 5153 സ്ത്രീകളുമുണ്ട്.
പൊസഡിഗുംപെ എന്ന വിനോദസഞ്ചാര കേന്ദ്രത്തിൽനിന്നും 4 കിലോമീറ്റർ മാത്രം അകലെയാണീ സ്ഥലം.
കാസറഗോഡിന്റെ വടക്കുകിഴക്കുഭാഗത്താണു പൊസഡി ഗുമ്പെ സ്ഥിതിചെയ്യുന്നത്.
കർണ്ണാടകയുടെ അതിർത്തിയിൽ സ്ഥിതിചെയ്യുന്ന പൊസഡി ഗുമ്പെയിൽ സുഖകരമായ കാലാവസ്ഥയാണ്.
അതുകൊണ്ട് അനേകം സഞ്ചാരികൾ ഇവിടം സന്ദർശിച്ചുവരുന്നു.
ജനങ്ങൾ ഔദ്യോഗിക ആവശ്യങ്ങൾക്കായി, മലയാളം , കന്നഡ എന്നീ ഭാഷകൾ ഉപയോഗിക്കുന്നു.
സംസാരഭാഷയായി തുളു , ബ്യാരി , കൊങ്കണി എന്നിവ ഉപയോഗിച്ചുവരുന്നു.
അന്യസംസ്ഥാനത്തൊഴിലാളികളായവർ തമിഴ് , ഹിന്ദി എന്നിവയും ഉപയോഗിക്കുന്നുണ്ട്.
സ്കൂളുകൾ ഹെദ്ദാരി എ. യു. പി. സ്കൂൾ ബായാർ മുളിഗഡ്ഡെ എ. എൽ. പി. സ്കൂൾ ബായാർ പെരോഡി എ. എൽ. പി. സ്കൂൾ അവല.
പ്രാദേശിക പാതകൾ ദേശീയപാത66 (പഴയ ദേശീയപാതയായ ദേശീയപാത 17) മായി ബന്ധിപ്പിച്ചിരിക്കുന്നു.
മംഗലാപുരത്തുനിന്നും കോഴിക്കോട്ടേയ്ക്ക് ഈ പാത പോകുന്നു.
മഞ്ചേശ്വരമാണ് അടുത്ത റയിൽവേ സ്റ്റേഷൻ.
അടുത്ത വിമാനത്താവളം, മംഗലാപുരം ആണ്.
അടുത്ത പ്രധാന സ്ഥലങ്ങൾ ഉപ്പള- 13.0 കി.
കാസറഗോഡ് - 22 കി.
തിരുവനന്തപുരം - 599 കി.
തുരങ്കങ്ങളുടെ നാട്
"ബായാർ - തുരങ്കത്താഴ്വര കാസർകോട് ഉപ്പളയ്ക്കടുത്തുള്ള പൈവളിഗ പഞ്ചായത്തിലെ ബായാർ ഗ്രാമത്തിൽ രണ്ടായിരത്തിലധികം തുരങ്കങ്ങളുണ്ട്. ബായാറിനോട് ചേർന്ന പൊസഡിഗുംബെ മലയാണ് ഇവിടത്തെ ജലസ്രോതസ്സ്. ഗുംബെ എന്നാൽ തുളുവിൽ ഗുഹ എന്നാണ് അർഥം. ഈ കുന്നിനു ചുറ്റുമുള്ള ചെറുഗ്രാമങ്ങളായ സജിൻകില, ഗുംപെ, സുധൻബല, മാനിപ്പാഡി, കല്ലടുക്ക, മേലിനപഞ്ച, ആവളമട്ട തുടങ്ങിയ പ്രദേശങ്ങളിൽ മാത്രം അഞ്ഞൂറോളം തുരങ്കങ്ങളുണ്ട്. മിക്ക വീട്ടുകാർക്കും രണ്ടുമുതൽ അഞ്ചെണ്ണംവരെ കാണാം. വീട്ടാവശ്യത്തിനും കൃഷി ആവശ്യത്തിനും ഭൂമി തുരന്നാണ് വെള്ളം കൊണ്ടുവരുന്നത്. ഗുംപെയിലെ കർഷകനായ ഗോവിന്ദ ഭട്ടിന്റെ അഞ്ചേക്കർ കൃഷിയിടത്തിൽ അരനൂറ്റാണ്ടിലധികം പഴക്കമുള്ള അഞ്ച് തുരങ്കങ്ങളുണ്ട്. ഇതിൽ 250 അടിയിലധികം നീളമുള്ള രണ്ടെണ്ണമാണ് വീട്ടാവശ്യത്തിനും മറ്റും ഉപയോഗിക്കുന്നത്."
ബാലകൃഷ്ണൻ വളപ്പിൽ ഇംഗ്ലീഷ് വിലാസം https://ml.wikipedia.org/wiki/Balakrishnan_Valappil ബാലകൃഷ്ണൻ വളപ്പിൽ
കേരളത്തിലെ ഒരു ശലഭ - നിശാശലഭനിരീക്ഷകനാണ് ബാലകൃഷ്ണൻ വളപ്പിൽ .
എച്ച്. ശങ്കരരാമൻ, ബാലകൃഷ്ണൻ വളപ്പിൽ എന്നിവർ ചേർന്ന് 2018 നവംബറിൽ തോട്ടപ്പള്ളി തച്ചൻ ശലഭത്തെ കണ്ടെത്തി.
കേരളത്തിൽക്കാണപ്പെടുന്ന ശലഭങ്ങൾക്ക് മലയാളം പേരുൾപ്പെടെ നൽകി പട്ടികപ്പെടുത്തിയത് മുഹമ്മദ് ജാഫർ പാലോട്ട് , വി.സി. ബാലകൃഷ്ണൻ , എസ്. കലേഷ്, ബാലകൃഷ്ണൻ വളപ്പിൽ എന്നിവരുടെ കൂട്ടായ്മയിലാണ്.
ബാലസംഘം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കേരളത്തിലെ കുട്ടികളുടെ ഒരു സമാന്തരവിദ്യാഭ്യാസസാംസ്കാരികസംഘടനയാണു ബാലസംഘം .1938 ൽ കണ്ണൂർ ജില്ലയിലെ കല്യാശേരിയിൽ ഇ.
കെ. നായനാരുടെ അധ്യക്ഷതയിൽ ആണ് ബാലസംഘം, ദേശീയ ബാലസംഘം എന്ന പേരിൽ രൂപം കൊള്ളുന്നത്.
വിവിധങ്ങളായ പ്രവർത്തനങ്ങൾക്ക് ശേഷം ബാലസംഘം കേരളത്തിലെ എല്ലാവിഭാഗം കുട്ടികളെയും ഉൾക്കൊള്ളുന്ന ഏഷ്യയിലെ തന്നെ ഏറ്റവും വലിയ | കുട്ടികളുടെ സംഘടനയാണ് ചരിത്രം
1938 ഡിസംബർ 28 ന് കണ്ണൂർ ജില്ലയിലെ കല്യാശേരിയിൽ രൂപം കൊണ്ട ദേശീയ ബാലസംഘത്തിന്റെ ആദ്യ പ്രസിഡന്റ് ഇ.
കെ നായനാറും സെക്രട്ടറി ബെർലിൻ കുഞ്ഞനന്തനുമായിരുന്നു.
സ്വാതന്ത്യ സമരത്തിൽ ദേശീയ ബാലസംഘത്തിന് മുഖ്യപങ്കുവഹിക്കാൻ കഴിഞ്ഞു .
കയ്യൂർ സമര സേനാനി രക്തസാക്ഷി ചിരുകണ്ടൻ ദേശീയ ബാലസംഘം പ്രവർത്തകനായിരുന്നു.
ദേശീയ ബാലസംഘം യൂണിറ്റ് സെക്രട്ടരിയായിരുന്ന ചൂരുക്കാടൻ കൃഷ്ണൻ നായർ പ്രായപൂർത്തി തികയാത്തതിനാൽ വധശിക്ഷ മാറി ജീവപര്യന്തം ശിക്ഷ അനുഭവിച്ചയാളാണ്.
പിന്നീട് 1972 ൽ ദേശാഭിമാനി ബാലസംഘമായും,1982 ൽ ബാലസംഘമായും പുന:സംഘടിപ്പിക്കപ്പെട്ടു.
ഇന്നു കേരളത്തിലെ കുട്ടികൾക്കെതിരെ നടക്കുന്ന അവകാശനിഷേധത്തിനെതിരെ പോരാടുന്നതും, സമൂഹത്തിലെ അന്ധവിശ്വാസങ്ങൾക്കും അനചാരങ്ങൾക്കും എതിരെ ശബ്ദമുയത്തുകയും ഇവ സമൂഹത്തിൽ നിന്നും തുടച്ചു മാറ്റാൻ പ്രവർത്തിക്കുകയും ചെയ്യുന്ന 'സാമാന്തരിക വിദ്യാഭ്യാസ സാംസ്കാരിക സംഘടന ' കൂടിയാണ് ബാലസംഘം.
"പഠിച്ചു ഞങ്ങൾ നല്ലവരാകും, ജയിച്ചു ഞങ്ങൾ മുന്നേറും
പടുത്തുയർത്തും ഭാരതമണ്ണിൽ സമത്വ സുന്ദര നവലോകം" എന്നതാണ് ബാലസംഘത്തിന്റെ മുദ്രാവാക്യം .
വേനൽത്തുമ്പി കലാജാഥ
ബാലസംഘം കേരളത്തിലെ വിവിധ ഏരിയ കമ്മിറ്റികളുടെ നേതൃത്വത്തിൽ എല്ലാ വർഷവും ഏപ്രിൽ - മെയ്‌ മാസങ്ങളിൽ കേരളത്തിലുടനീളം നടത്തുന്ന കലാജാഥയാണ് വേനൽതുമ്പികൾ.
ആദ്യകാലങ്ങളിൽ കളിവണ്ടി എന്ന പേരിൽ ആരംഭിച്ച ഈ കലാജാഥ സംസ്ഥാനത്തുടനീളമുള്ള  ഏകീകരണത്തിന്ടെ  ഭാഗമായാണ് പിന്നീട് വേനൽ തുമ്പികളായി പരിണമിച്ചത് .
ഏഷ്യയിലെ തന്നെ ഏറ്റവും വലിയ കുട്ടികളുടെ സഞ്ചരിക്കുന്ന തിയേറ്റർ ആണ് വേനൽ തുമ്പി കലാജാഥകൾ .
സമകാലീക പ്രസക്തമായ ഗാനശില്പങ്ങളുംചൊൽക്കാഴ്ചകളും  ചെറുനാടകങ്ങളും ഈ കലാജാഥയിൽ അവതരിപ്പികാറുണ്ട്.1990 മുതൽ എല്ലാ വർഷവും തുടർച്ചയായി നടന്നു വരുന്നു .
സ്പാർക്ക് ഓൺലൈൻ മാസിക തത്തമ്മ ഭാരവാഹികൾ പ്രസിഡണ്ട് - പ്ര വിഷ പ്രമോദ് സെക്രട്ടറി- ഡി. എസ്. സന്ദീപ് കൺവീനർ - എം. പ്രകാശൻ മാസ്റ്റർ EXE:MLA കോ-ഓർഡിനേറ്റർമാർ  -വിഷ്ണു ജയൻ അവലംബം
ബാലാകോട്ട് വ്യോമാക്രമണം (2019)
2019 ഫെബ്രുവരി 26 ന് ഇന്ത്യൻ വ്യോമസേനയുടെ പന്ത്രണ്ട് മിറാഷ് 2000 പോർ‌വിമാനങ്ങൾ കശ്മീരിലെ നിയന്ത്രണരേഖ (LOC) കടന്ന് ആക്രമണം നടത്തി.
രണ്ടാഴ്ച മുമ്പ് നടന്ന പുൽവാമ ആക്രമണത്തിന് പ്രതികാരമായാണ് ഈ പ്രത്യാക്രമണം നടത്തിയത് .
ഇന്ത്യൻ മാധ്യമങ്ങൾ റിപ്പോട്ട് ചെയ്തനുസരിച്ച് പന്ത്രണ്ട് മിറാഷ് 2000 വിഭാഗത്തിൽപ്പെട്ട പോർ വിമാനങ്ങളിൽനിന്നായി ഏകദേശം 1000 കിലോ ബോംബുകൾ പാകിസ്താൻ കൈവശത്തിലുള്ള ഇന്ത്യൻ നിയന്ത്രണരേഖ യിലെ  ഭീകര കേന്ദ്രങ്ങളിൽ വർഷിക്കപ്പെട്ടു.
ഈ ആക്രമണം ഏകദേശം 21 മിനിട്ട് സമയം നീണ്ടു നിന്നിരുന്നു .
വ്യോമാക്രമണത്തിൽ   250-350 ജെയ്‌ഷ് ഇ മൊഹമ്മദ് തീവ്രവാദികൾ കൊല്ലപ്പെടുകയും ചെയ്തന്ന് ഇന്ത്യ അവകാശപെടുന്നു .
ഇന്ത്യ തങ്ങളുടെ മുസാഫറാബാദിക്കു സമീപത്തുള്ള വ്യോമത്തിർത്തി ലംഘിച്ചെന്നും പരിക്കേറ്റവരോ  അല്ലെങ്കിൽ നാശനഷ്ടങ്ങളൊ ഒന്നും ഉണ്ടായിട്ടില്ലന്നും പാകിസ്താൻ അവകാശപ്പെട്ടുന്നുണ്ട്.
ഓപ്പൺ സോഴ്‌സ് സാറ്റലൈറ്റ് ഇമേജറി, അനന്തരഫലങ്ങളുടെ ലക്ഷ്യങ്ങളൊന്നും ബാധിച്ചിട്ടില്ലെന്ന് വെളിപ്പെടുത്തി. [1] [2] [7]
അടുത്ത ദിവസം പാകിസ്ഥാൻ ഒരു ഇന്ത്യൻ യുദ്ധവിമാനം വെടിവച്ചു വീഴ്ത്തുകയും പൈലറ്റിനെ തടവിലിടുകയും ചെയ്തു. [8] [9]
ഇന്ത്യൻ ആൻറി-എയർക്രാഫ്റ്റ് ഫയർ ഒരു ഇന്ത്യൻ ഹെലികോപ്റ്റർ തകർത്തു, വിമാനത്തിലുണ്ടായിരുന്ന ആറോ ഏഴോ വ്യോമസേനാംഗങ്ങൾ കൊല്ലപ്പെട്ടു, [10] [11] അവരുടെ മരണം ഇന്ത്യൻ മാധ്യമങ്ങൾ കൃത്യമായ കവറേജ് നേടി. [12]
പാകിസ്ഥാൻറെ എഫ്-16 യുദ്ധവിമാനം തകർത്തുവെന്ന് ഇന്ത്യ അവകാശപ്പെട്ടിരുന്നുവെങ്കിലും ആ അവകാശവാദം തെറ്റാണെന്ന് തെളിഞ്ഞു. [7]
2019 ഏപ്രിലിലെ പൊതു തെരഞ്ഞെടുപ്പിൽ ദേശസ്‌നേഹം ഉയർത്താൻ ഇന്ത്യയുടെ ഭരണകക്ഷി ഈ വ്യോമാക്രമണം ഉപയോഗിച്ചു [13] പശ്ചാത്തലം
2019 ഫെബ്രുവരി പതിനാലാം തീയതി, ജമ്മു കാശ്മീരിൽ പുൽവാമ ജില്ലയിലെ അവാന്തിപുരക്കടുത്ത് സുരക്ഷാ ഉദ്യോഗസ്ഥരുമായി സഞ്ചരിച്ചിരുന്ന വാഹനങ്ങൾക്കു നേരെ മുസ്ലിം തീവ്രവാദികൾ മനുഷ്യബോംബ് ആക്രമണം നടത്തി.
വ്യോമാക്രമണം
2019 ഫെബ്രുവരി 26 ന് ഇന്ത്യൻ വ്യോമസേനയിലെ പന്ത്രണ്ടാം മിറേജ് 2000 ജെറ്റ് നിയന്ത്രണരേഖ മറികടന്ന് ബലാൽകോട്ടിൽ ജെയ്ഷെ-ഇ-മുഹമ്മദ്‌ ഭീകര ക്യാമ്പിൽ സ്ഫോടനം നടത്തി .
ഇത് 1971 ലെ യുദ്ധത്തിനു ശേഷം പാകിസ്താനെതിരായ ഇന്ത്യയുടെ ആദ്യത്തെ വ്യോമാക്രമണമാണ്.
ഈ ഓപ്പറേഷനിൽ 200 മുതൽ 300 വരെ തീവ്രവാദികൾ കൊല്ലപ്പെട്ടുവെന്നാണ് ഇന്ത്യൻ മാധ്യമങ്ങൾ റിപ്പോർട്ട് ചെയ്യുന്നത് .
ബാലാകോട്ട്
പാകിസ്താനിലെ ഖൈബർ-പഖ്തൂൺഖ്വ പ്രവിശ്യയിലെ മൻഹ്രാ ജില്ലയിൽ സ്ഥിതി ചെയ്യുന്ന സ്ഥലമാണ്‌ ബാലാകോട്ട് (ഉർദു: بالاکوٹ).
2005 ) കാശ്മീർ ഭൂകമ്പത്തിൽ ഈ നഗരം നശിപ്പിക്കപ്പെട്ടെങ്കിലും പിന്നീടു പാകിസ്താൻ ഗവൺമെന്റിന്റെ സഹായവും പാകിസ്താനിൽ ഭൂകമ്പ ദുരിത ബാധിതർക്ക് സൗദി ജനറൽ സഹായവും (SPAPEV), 1 സൗദി ദുരിതാശ്വാസ സംഘടനയുടെ സഹായത്തോടെ പുനർനിർമിച്ചു.
ഇസ്ലാ മിക തീവ്രവാദികളെ ജിഹാദികൾ പരിശീലിപ്പിച്ചിരിക്കുന്ന നിരവധി ഭീകര പരിശീലനക്യാമ്പുകൾ ബാലാകോട്ട് മേഖലയിൽ ഉണ്ടെന്ന പല രേഖകളും വിക്കിലീക്സ് ചോർത്തിയിട്ടുണ്ട്.
പ്രസ്താവനകൾ
ജെയ്ഷെ (ഇ-മൊഹമ്മദ്) ഇന്ത്യയിലുടനീളം ഭീകരാക്രമണങ്ങൾ നടത്താൻ പദ്ധതിയിട്ടിരുന്നു, അതിലൂടെ ഈ സ്ട്രൈക്ക് തികച്ചും അനിവാര്യമാണ്.
ഇതൊരു സൈനിക നീക്കമല്ലായിരുന്നു.
ഭീകരരുടെ  ഭീഷണിക്കെതിരെ  നടപടി സ്വീകരിക്കാൻ ഇന്ത്യ തീരുമാനിച്ചുവെന്ന് ഇന്ത്യയുടെ വിദേശകാര്യ സെക്രട്ടറി വിജയ് ഗോഖലെ പറഞ്ഞു.
പാകിസ്താന് തിരിച്ചടിക്കാൻ ചെയ്യാൻ അവകാശമുണ്ടെന്ന് പാകിസ്താൻ വിദേശകാര്യമന്ത്രി ഷാ മെഹ്മൂദ് ഖുറേഷി പറഞ്ഞു.
പാകിസ്താൻ പ്രധാനമന്ത്രി ഇമ്രാൻ ഖാൻ അടിയന്തര യോഗം വിളിച്ചുചേർത്തിരുന്നു.
ഇന്ത്യയും പാകിസ്താനും, ഇരു രാജ്യങ്ങളും തമ്മിലുള്ള ബന്ധം നിയന്ത്രിക്കാനും നടപടികൾ സ്വീകരിക്കാനും സാധിക്കുമെന്നും  ഈ മേഖലയിലെ സ്ഥിതിഗതികൾ സുസ്ഥിരമാക്കാനും പരസ്പരബന്ധം മെച്ചപ്പെടുത്താൻ സഹായിക്കുമെന്നും ചൈനയുടെ വിദേശകാര്യ വക്താവ് ലാങ് കംഗ് പറഞ്ഞു.
പാകിസ്താൻ വ്യോമസേനയുടെ ഏതെങ്കിലും തരത്തിലുള്ള പ്രത്യാക്രമണങ്ങൾ പ്രതിരോധിക്കാനായി അന്താരാഷ്ട്ര അതിർത്തിയിലും നിയന്ത്രണരേഖയിലും ഇന്ത്യൻ വ്യോമസേന വ്യോമപ്രതിരോധ സംവിധാനം ഏർപ്പെടുത്തി.
ഒഡീഷ തീരത്ത് ഇന്ത്യ ക്വിക്ക് സർഫസ് ടു സർഫസ് മിസൈൽ വിജയകരമായി പരീക്ഷിച്ചു.
സൈന്യത്തിന് വേണ്ടി ഡി.ആർ.ഡി.ഒ രണ്ടു മിസൈലുകൾ വികസിപ്പിച്ചു.
വ്യോമാക്രമണത്തെക്കുറിച്ച് അമേരിക്ക , ബ്രിട്ടൻ , റഷ്യ , ഓസ്ട്രേലിയ , ഇൻഡോനേഷ്യ , തുർക്കി , ചൈന , ആസിയാൻ രാജ്യങ്ങൾ എന്നിവിടങ്ങളിലെ വിദേശ നയതന്ത്ര പ്രതിനിധികളോട്  ഇന്ത്യൻ വിദേശകാര്യ സെക്രട്ടറി വിജയ് ഗോഖലെ വിശദീകരണം നൽകി.
ഉപഗ്രഹ ചിത്രങ്ങൾ
ഇന്ത്യൻ വ്യോമ സേന നടത്തിയ ബോബ് ആക്രമണങ്ങളിൽ കാര്യമായ നാശനഷ്ടങ്ങളൊന്നും സംഭവിച്ചിട്ടില്ലന്ന് ഉപഗ്രഹ ചിത്രങ്ങൾ വ്യകതമാക്കുന്നതായി പ്രധിരോധ രംഗത്ത്‌ പ്രവർത്തിക്കുന്ന ഓസ്‌ട്രേലിയൻ സ്ട്രാറ്റെജിക്ക് പോളിസി ഇൻസ്റ്റിറ്റുട്ട്‌ അവകാശപ്പെടുന്നു .
സാൻഫ്രാൻസിസ്‌കോ ആസ്ഥാനമായി പ്രവർത്തിക്കുന്ന സ്വകാര്യ പ്രൈവറ്റ് സാറ്റലൈറ്റ് ഓപ്പറേറ്റർമാരായ പ്ലാനറ്റ് ലാബ്‌സ് ഇങ്ക് പകർത്തിയ ചിത്രങ്ങളിൽ ഇപ്പോഴും ആറോളം കെട്ടിടങ്ങൾ കാണാൻ കഴിയുന്നുണ്ടെന്ന് റോയിറ്റേഴ്‌സ് ഇതുമായി ബന്ധപ്പെട്ട് റിപ്പോർട്ടിൽ പറയുന്നു.
മാർച്ച് നാലിനാണ് ചിത്രങ്ങൾ പകർത്തിയത്.
വ്യോമാക്രമത്തിന് ശേഷവും ആറ് മദ്രസകൾ സാറ്റലൈറ്റ് ദൃശ്യത്തിൽ കാണാൻ സാധിക്കുന്നുണ്ടെന്നും, 2018 ഏപ്രിലിലിൽ ഇതേ സ്ഥാപനം പകർത്തിയ ചിത്രങ്ങളും പുതിയ ചിത്രങ്ങളും പരിശോധിച്ചാൽ മദ്രസ കെട്ടിടങ്ങൾക്ക് യാതൊരു തരത്തിലുള്ള കേടുപാടുകളും സംഭവിച്ചിട്ടില്ലെന്നും റിപ്പോർട്ട് വ്യക്തമാക്കുന്നു.
കെട്ടിടത്തിന്റെ മേൽക്കൂരയ്ക്ക് കേടുപാടുകൾ സംഭവിക്കുകയോ വ്യോമാക്രമണത്തിൽ ചുമരുകൾ തകരുകയോ മദ്രസയ്ക്ക് സമീപമുള്ള മരങ്ങൾ മുറിഞ്ഞ് വീഴുകയോ ചെയ്തിട്ടില്ല എന്നും റിപ്പോർട്ട് വ്യക്തമാക്കുന്നു.
സ്റ്റലൈറ്റ് ദൃശ്യങ്ങളോട് പ്രതികരിക്കാൻ ഇന്ത്യയുടെ വിദേശകാര്യമന്ത്രിയോ പ്രതിരോധ മന്ത്രിയോ ഇതുവരെ തയ്യാറായിട്ടില്ല എന്നും റോയിറ്റേഴ്സ് പറയുന്നു.
സഫർ ഹിലാലിയുടെ വെളിപ്പെടുത്തൽ
2019 ഫെബ്രുവരി 26ന്  ഇന്ത്യ നടത്തിയ ബാലക്കോട്ട് വ്യോമാക്രമണത്തിൽ 300 ഭീകരന്മാർ കൊല്ലപ്പെട്ടുവെന്ന് പാക്കിസ്ഥാനിലെ മുൻ നയതന്ത്ര ഉദ്യോഗസ്ഥൻ സഫർ ഹിലാലി 2021 ജനുവരിയിൽ ഒരു ചാനൽ ചർച്ചയ്ക്കിടയിൽ തുറന്നു സമ്മതിച്ചു.
ടിവി ചർച്ചകളിൽ സ്ഥിരമായി പാകിസ്ഥാൻ സൈന്യത്തിന്റെ ഭാഗം വിശദീകരിക്കുന്നത് ഇദ്ദേഹമാണ്.
ഇന്ത്യൻ വ്യോമസേനയുടെ ആക്രമണം യുദ്ധ നടപടിയായിരുന്നു എന്ന് പറഞ്ഞ അദ്ദേഹം, ശക്തമായ നടപടി സ്വീകരിക്കാതിരുന്ന പാകിസ്ഥാൻ സർക്കാരിനെയും സൈന്യത്തെയും വിമർശിച്ചു.
പാക് വ്യോമസേനയുടെ ആക്രമണം സൈനികേതരസ്വഭാവത്തിലുള്ളതായിരുന്നുവെന്ന അവകാശവാദത്തെയും അദ്ദേഹം ഖണ്ഡിച്ചു.
സൈനികാസ്ഥാനമായിരുന്നു തങ്ങളുടെ ലക്ഷ്യമെന്നും എന്നാൽ കാൽപ്പന്ത് കളിക്കുന്ന സ്ഥലത്താണ് ബോംബുകൾ വീണതെന്നും അദ്ദേഹം പറഞ്ഞു.
പാകിസ്ഥാന്റെ പ്രതികരണം ദുർബലമായിരുന്നുവെന്നും വീണ്ടും ആക്രമണം നടത്തുമെന്ന് ഇന്ത്യ പറയുന്നത് ഇതുകൊണ്ടാണെന്നും സഫർ ഹിലാലി കൂട്ടിച്ചേർത്തു.
ആക്രമണത്തിൽ ആൾനാശം സംഭവിച്ചിട്ടില്ലെന്ന മുൻ അവകാശവാദത്തിൽ പാകിസ്ഥാൻ ഉറച്ചുനിൽക്കുന്ന വേളയിലാണ് മുൻ നയതന്ത്ര ഉദ്യോഗസ്ഥൻ സത്യം വെളിപ്പെടുത്തിയത്.
ആക്രമണം മിറേജ് 2000 ഗ്വാളിയോർ എയർ ഫോഴ്സ് ബേസിൽ പുറത്തേക്കുള്ള കണ്ണികൾ പുൽവാമ ആക്രമണം (2019) ഉറി ഭീകരാക്രമണം (2016) കാശ്മീർ സംഘർഷം, വിശദീകരണം|അൽ ജസീറ അവലംബം ↑ ↑ ↑ ↑ ↑ ↑ ↑
ബാർട്ടൺ ഹിൽ
തിരുവനന്തപുരം  നഗരത്തിലെ ഒരു സ്ഥലം.
ഗവൺമെന്റ് സെക്രട്ടറിയേറ്റിന്റെ ശിൽപ്പിയായ ബാർട്ടൺ സായ്പ് താമസിച്ചിരുന്ന ബംഗ്ലാവ് ഇവിടെ ആയിരുന്നു.
ഇപ്പോൾ സർക്കാർ ഏൻജിനീറിംഗ് കോളേജും ,സർക്കാർ നിയമ കോളേജും സ്ഥിതി ചെയ്യുന്നതു ഇവിടെ ആണു.
ബി. രാഘവൻ ഇംഗ്ലീഷ് വിലാസം https://ml.wikipedia.org/wiki/B.
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു ബി. രാഘവൻ (ജീവിതകാലം:1 ഒക്ടോബർ 1952 - 23 ഫെബ്രുവരി 2021).
നെടുവത്തൂർ നിയമസഭാമണ്ഡലത്തിൽ നിന്നും എട്ട് , ഒൻപത് , പന്ത്രണ്ട് കേരള നിയമസഭകളിലേക്ക് സി.പി.ഐ.എം. പ്രതിനിധിയായി ഇദ്ദേഹം കേരളാ നിയമസഭയിലംഗമായി.
കെ. ഭരതന്റേയും ചക്കിയുടേയും മകനായി 1952 ഒക്ടോബർ 1ന് ജനിച്ചു.
ആദ്യകാലങ്ങളിൽ നെടുവത്തൂർ ഗ്രാമപഞ്ചായത്ത് ഓഫീസിന്റെ എതിർവശത്തായി താമസിച്ചിരുന്ന അദ്ദേഹം പിന്നീട് മൈലം താമരക്കുടിയിലേക്ക് മാറി താമസിച്ചു.
ജെ. രേണുകാദേവിയാണ് ഭാര്യ, രാകേഷ് ആർ രാഘവൻ, രാഖി ആർ രാഘവൻ എന്നിവർ മക്കളും  ചിപ്പി മോഹൻ, പ്രതീഷ് എന്നിവർ മരുമക്കളുമാണ്.
കോവിഡ് ബാധിച്ചതിനെ തുടർന്ന് അദ്ദേഹത്തെ ആദ്യം പാരിപ്പള്ളി മെഡിക്കൽ കോളേജ് ആശുപത്രിയിലും പിന്നീട് കടുത്ത ന്യുമോണിയ ബാധിച്ച് ഗുരുതരാവസ്ഥയിലായതോടെ തിരുവനന്തപുരം മെഡിക്കൽ കോളേജ് ആശുപത്രിയിലും പ്രവേശിപ്പിച്ചിരുന്നു.
പിന്നീട് കൊവിഡ് നെഗറ്റീവായിട്ടും ആരോഗ്യനില മോശമായി തുടർന്നു.
തന്മൂലം ഇരു വൃക്കകളുടെയും പ്രവർത്തനശേഷി നഷ്ടമായതോടെ ഫെബ്രുവരി 23 ചൊവ്വാഴ്ച പുലർച്ചെ നാലേമുക്കാലിന് മെഡിക്കൽ കോളേജിൽ വച്ച് അദ്ദേഹം അന്തരിച്ചു.
ചെറുപ്പത്തിൽ തന്നെ കമ്മ്യൂണിസ്റ്റ് പ്രസ്ഥാനത്തിലേക്ക് കടന്നുവന്ന രാഘവൻ 1987ൽ നെടുവത്തൂരിൽ നിന്നാണ് ആദ്യമായി നിയമസഭാ സാമാജികനായത്.
കേരളകോൺഗ്രസ്(ജെ) സ്ഥാനാർത്ഥിയായ കോട്ടക്കുഴി സുകുമാരനെ പതിനയ്യായിരം വോട്ടുകൾക്ക് പരാജയപ്പെടുത്തിയാണ് കന്നി അങ്കത്തിൽ വിജയം നേടിയത്.
1991ൽ കോൺഗ്രസിലെ എൻ നാരായണനെ പരാജയപ്പെടുത്തി നിയമസഭയിലെത്തിയ അദ്ദേഹം.
1996ൽ കോൺഗ്രസിലെ എഴുകോൺ നാരായണനോട് പരാജയപ്പെട്ടു.
2006ൽ നടന്ന പന്ത്രണ്ടാം കേരളാനിയംബസഭാ തിരഞ്ഞെടുപ്പിൽ 48023 വോട്ടുകൾ നേടി വിജയിച്ചു.
സിപിഎം സംസ്ഥാന കമ്മിറ്റി അംഗം, കർഷക തൊഴിലാളി യൂണിയൻ സംസ്ഥാന ട്രഷറർ, പട്ടികജാതി വികസന കോർപ്പറേഷൻ ചെയർമാൻ, കുസാറ്റ് സിൻഡിക്കേറ്റംഗം , കൊട്ടാരക്കര ഗ്രാമപഞ്ചായത്ത് വൈസ് പ്രസിഡന്റ് എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 2006 നെടുവത്തൂർ നിയമസഭാമണ്ഡലം ബി. രാഘവൻ സി.പി.ഐ.എം. 48,023 1,155 എഴുകോൺ നാരായണൻ കോൺഗ്രസ് 46,868 2 1996 നെടുവത്തൂർ നിയമസഭാമണ്ഡലം എഴുകോൺ നാരായണൻ കോൺഗ്രസ് 44,940 964 ബി. രാഘവൻ സി.പി.ഐ.എം. 43,976 3 1991 നെടുവത്തൂർ നിയമസഭാമണ്ഡലം ബി. രാഘവൻ സി.പി.ഐ.എം. 49,296 7,184 എൻ. നാരായണൻ കോൺഗ്രസ് 42,112 4 1987 നെടുവത്തൂർ നിയമസഭാമണ്ഡലം ബി. രാഘവൻ സി.പി.ഐ.എം. 47,334 15,164 കോട്ടക്കുഴി സുകുമാരൻ കേരള കോൺഗ്രസ് 32,170 അവലംബം
സിന്ധു നദി ഇംഗ്ലീഷ് വിലാസം https://ml.wikipedia.org/wiki/Indus_River
ഇന്ത്യയിലൂടെയും പാകിസ്താനിലൂടെയും ഒഴുകുന്ന നദിയാണ് സിന്ധു .
ഇംഗ്ലീഷ്: Indus.
ഉത്ഭവം ചൈനീസ് ടിബറ്റിലാണ് .
ഹിമനദികളിൽ പെടുന്ന 2897 കി.
മീ നീളമുള്ള സിന്ധുവിന് പോഷക നദികളുടേതുൾപ്പടെ ആകെ 6000 കിലോമീറ്റർ നീളമുണ്ട്.
ഭാരത ചരിത്രവുമായി ഏറ്റവും ആദ്യം പരാമർശിക്കപ്പെടുന്ന നദിയും സിന്ധുവാണ്‌.
ഹിന്ദുസ്ഥാൻ എന്ന പേര്‌ രൂപം കൊണ്ടത് ഈ നദിയിൽ നിന്നാണ്‌.
പ്രാചീന ഭാരതീയർ അണ് ഈ നദിക്ക് സിന്ധു എന്ന് പേരിട്ടത്.
സിന്ധു എന്നതിന്‌ സമുദ്രം എന്നർത്ഥമുണ്ട്.
ഭരതവുമയി കച്ചവട ബന്ധങ്ങൾ ഉള്ള അറേബ്യ കാർ ഹിന്ദു എന്ന് വിളിച്ചു പോന്നു.
സിന്ധു സംസ്കാരം(ഭാരതീയ സംസ്കാരം) പിന്തുടരുന്നവരെ ഹിന്ദു എന്നും.
പിൽക്കാലത്ത് ഈ  നദിയുടെ പേരിൽ നിന്നും ഭാരതത്തിന് ഹിന്ദുസ്ഥാൻ എന്ന പേരു ലഭിച്ചു.
ഇന്ത്യയിൽ നിന്നും ലഭിച്ചിട്ടുള്ള ഏറ്റവും പഴക്കം ചെന്ന നാഗരീകതയുടെ അവശിഷ്ടങ്ങൾ സിന്ധു നദിയുടെ തീരങ്ങളിലാണ്‌.
ഇത് ക്രിസ്തുവിന്‌ 5000 വർഷങ്ങൾ മുൻപുള്ളതാണ്‌ എന്ന് കരുതപ്പെടുന്നു.
ഹിമാലയത്തിന്റെ കൊടുമുടികൾക്ക് പിന്നിൽ, തിബത്തിലെ മാനസസരോവർ തടാകത്തിന്‌ ഉദ്ദേശം 100 കി.
മീ വടക്കാണ്‌ BOGAR CHU GLASIER സിന്ധു ഉത്ഭവിക്കുന്നത്.
ഇത് സമുദ്രനിരപ്പിൽ നിന്ന് 5180 മീറ്റർ ഉയരത്തിലാണ്‌.
പോഷകനദികൾ ഝലം
ചെനാബ്
ഹിമാചൽ‌പ്രദേശ് സംസ്ഥാനത്തിലെ ലാഹുൽ-സ്പിറ്റി ജില്ലയിലാണ് BARALACHLA  (മുമ്പ് രണ്ടായിരുന്ന ഇവ ഇന്ന് ഒരു ജില്ലയാണ്) ചെനാബിന്റെ ഉദ്ഭവസ്ഥാനം.
രവി
കുറച്ചുദൂരം ഇൻഡോ-പാക്ക് അതിർത്തിയിലൂടെ ഒഴുകിയശേഷം രവി പാകിസ്താനിലെ ചെനാബ് നദിയോട് ചേരുന്നു.
ബിയാസ്
ഉത്ഭവസ്ഥാനത്തുനിന്നും പടിഞ്ഞാറോട്ടൊഴുകുന്ന നദി മണ്ഡി, ഹമീർപൂർ, ധർമ്മശാല എന്നീ സ്ഥലങ്ങളിലൂടെ ഒഴുകി ഹിമാചൽ പ്രദേശിന്റെ പടിഞ്ഞാറേ അതിർത്തിയിലെത്തുമ്പോൾ പെട്ടെന്ന് തെക്കോട്ട് തിരിഞ്ഞ് പഞ്ചാബ് സമതലത്തിൽ പ്രവേശിക്കുന്നു.
ഈ സ്ഥലം കടന്നുപോകുന്ന നദി പഞ്ചാബിലെ അമൃത്‌സറിന് കിഴക്കും കപൂർ‌ത്തലക്ക് തെക്ക് പടിഞ്ഞാറിം ഉള്ള ഹരികേ എന്ന സ്ഥലത്തുവച്ച് സത്‌ലജിൽ ചേരുന്നു.
പാഞ്ച്നാദ് പിന്നീട് മിഥൻ‌കോട്ടിൽ വച്ച് സിന്ധു നദിയോട് ചേരുന്നു.
സത്‌ലജ്
ടിബറ്റിലെ കൈലാസ പർ‌വതത്തിന് സമീപമുള്ള രാക്ഷസ്തൽ (രാകാസ്) തടാകത്തിന്റെ പടിഞ്ഞാറ് ഭാഗത്താണ് നദിയുടെ ഉദ്ഭവസ്ഥാനം.
ബിയാസ് നദിയുമായി ലയിച്ച ശേഷം പാകിസ്താനിലേക്ക് ഒഴുകുന്നു.
സിന്ധുവിന്റെ പോഷകനദികളിൽ ഏറ്റവും കിഴക്കായി സ്ഥിതിചെയ്യുന്ന നദികൂടിയാണ് സത്‌ലജ് .